பெங்களூரின் மாலை வேளைகளில் இந்த மழை பொழிந்து நகரை சுத்தப்படுத்துவதைப் போலவே தோன்றியது அஞ்சலிக்கு. அவளது பொன்னிற வதனம் குளிரால் சிவந்திருந்தது. உலர்ந்த ஆரஞ்சு உதடுகளில் லிப் ஃபால்ம் தடவிக் கொண்டாள். விரித்து விட்டிருந்த அவளது தலைமுடி நீர்வீழ்ச்சி போன்று வீழ்ந்து தோள் முழுவதும் பரவியிருந்தது. அவளது ஐந்தடி ஏழு அங்குல உடலின் ஒவ்வொரு இஞ்சும் பரவிய குளிரால் சிலிர்த்தது. அதை அனுபவிக்க நினைத்தாலும் அவளால் இப்போதைக்கு முடியாது.